kardosdrur/scandi-wiki huggingface dataset:
Semjon Tjeljuskin

Semjon Ivanovitj Tjeljuskin (, ; født ca. 1700, død november 1764) var russisk søfarer, der deltog i 2. Kamtjatka-ekspedition. 

Tjeljuskin beskrev i 1741 Tajmyrhalvøens vestkyst og i 1772 dens østkyst. Han nåede den 7. eller 8. maj 1742 Eurasiens nordligste punkt, som blev opkaldt efter ham.

Liv og gerning 
I efteråret 1714 i Moskva blev han indskrevet i School of Mathematical and Navigational Sciences (russisk: Школа математических и навигацких наук), som lå i Sukharev Tårnet. I 1720-erne gjorde han tjeneste på skibene i den baltiske flåde i en stilling som navigatør, elevnavigatør og undernavigatør. Fra 1726 tjente han i den baltiske flåde, i 1733-1743 deltog han i "den store nordlige ekspedition" under ledelse af Vitus Bering. I 1735-1736 var han navigatør på dub-båden "Jakutsk" i ekspeditionen af Vasilij Prontjisjtjev. Han førte dagbog om denne ekspedition, og han gennemførte en beskrivelse af den åbne kyst. I september 1736, da Prontjisjtjev døde på grund af sygdom, tog han kommandoen over skibet og bragte det ud af bugten til udmundingen af Thaddeus Olenjok. I december 1736 rejste han tilbage til Jakutsk sammen med geodæten Tjekin. I 1738-1739, efter reparation af Jakutsk, deltog han i ekspeditionen under ledelse af Kh.P. Laptev. I årene 1741-1742 studerede han vestkysten af Tajmyrhalvøen, mundingen af floderne Khatanga, Pjasina og Jenisej, og opdagede det nordligste sted på det kontinentale Eurasien, som senere blev opkaldt efter ham Kap Tjeljuskin.

I efteråret 1742 vendte han tilbage til Sankt Petersborg, hvor han blev fremmet til kadet og tjente i forskellige stillinger i den baltiske flåde. I 1746 havde han kommandoen over "Prinsesse Elisabeth". I 1751 blev han forfremmet til løjtnant, efter 3 år til kaptajnløjtnant. Den 18. december 1756 gik han på pension med rang af kaptajn af tredje grad.

Referencer

Litteratur 
 ENE (Eesti Nõükogude Entsüklopeedia), bind 8, Tallinn 1976, s. 98
 Чернышёв A. A. Российский парусный флот. Справочник. — M.: Воениздат, 2002. — Т. 2. — 480 с. — (Корабли и суда Российского флота). — 5000 экз. — .
 dansk: Chernyshov A. A. Russiske marine. Referencebog. — Moskva: Militær publikation, 2002. — Т. 2. — 480 s. — (Den russiske flådes skibe og fartøjer). — 5000 eks. — .

Eksterne henvisninger 
 Den store sovjetiske encyklopædi: Семён Ива́нович Челю́скин (dansk: Semjon Ivanovitj Tjeljuskin), hentet 25. januar 2018 

Polarforskere fra Rusland
Winkelsett

Winkelsett er en kommune med godt 560 indbyggere (2013), beliggende i Samtgemeinde Harpstedt, i den sydøstlige del af Landkreis Oldenburg, i den tyske delstat Niedersachsen.

Geografi 
Kommunen ligger sydøst for Wildeshausen; Floden Hunte danner grænsen mellem de to kommuner.

I Winkelsett ligger disse landsbyer og bebyggelser:
 Barjenbruch
 Hackfeld
 Harjehausen
 Heitzhausen
 Hölingen
 Kellinghausen
 Kieselhorst
 Mahlstedt
 Reckum
 Rüdebusch
 Spradau
 Winkelsett
 Wohlde
1. marts 1974 blev den tidligere selvstændige nabokommune Reckum lagt sammen med Winkelsett

Eksterne kilder/henvisninger 

Kommuner i Niedersachsen
Landkreis Osnabrück

Landkreis Osnabrück ligger i den sydvestlige del af den tyske delstat Niedersachsen med administrationen beliggende i byen Osnabrück. 

Med et areal på 2.121 km² er den efter nabokredsen Landkreis Emsland og Region Hannover det tredjestørste kommuneforbund i Niedersachsen. Den består af 34 kommuner, herunder 8 byer. Der er 17 enhedskommuner og fire Samtgemeinden med 17 medlemskommuner. 

I den sydvestlige ende af området ligger den kreisfri by Osnabrück; Den hører ikke til landkreisen, men dens forvaltning ligger i byen.

Geografi 
De nordligste to tredjedele af området ligger på den Nordtyske Slette med en højde under 50 moh. Højdedragenene Teutoburger Wald og Wiehengebirge går fra vest mod øst i den sydlige tredjedel af kreisen. Området gennemløbes fra syd mod nord af floden Hase, mod øst løber Hunte. Begge floder har deres udspring i Landkreis Osnabrück.

Landkreisen danner sammen med den kreisfrie by Osnabrück regionen Osnabrücker Land. 

Tecklenburger Land mod vest er landskabeligt en fortsættelse af Osnabrücker Land i nabodelstaten Nordrhein-Westfalen.

Nabokreise 
Landkreis Osnabrück grænser (med uret fra nordvest) Landkreisene Emsland, Cloppenburg, Vechta og Diepholz ( den sidste kun nogle få km), alle i Niedersachsen, samt til kreisene Minden-Lübbecke, Herford, Gütersloh, Warendorf og Steinfurt (alle i Nordrhein-Westfalen).

Naturbeskyttelse 
I Landkreis Osnabrück er der 31 fredede områder (Naturschutzgebiete). Det største (Suddenmoor/Anten) har et areal på 635 ha, det mindste (Swatte Poele) et areal på 4,3 ha.

Byer og kommuner 

I landkreisen ligger 34 kommuner. Landkreisen havde   indbyggere pr.    

Samtgemeinden med deres kommuner (* markerer administrationsby)

Eksterne kilder/henvisninger 

 Officielt websted 

Landkreis i Niedersachsen
Loïc Nottet

Loïc Nottet (født 10. april 1996) er en belgisk sanger, der repræsenterede Belgien ved Eurovision Song Contest 2015 i Wien med sangen "Rhythm Inside".

Biografi 
Loïc Nottet deltog 2013-14 i tv-talentshowet The Voice Belgique, hvor han opnåede en andenplads. Den 4. november 2014 meddelte tv-stationen RTBF, at Nottet var blevet udvalgt til at repræsentere Belgien ved Eurovision Song Contest 2015 i Wien. Den 10. marts 2015 blev det offentliggjort, at han skulle synge sangen "Rhythm Inside". Han opnåede en fjerdeplads i finalen.

Hans single "Rhythm Inside" nåede nogle uger efter ESC en top 10-plads på tyske hitlister og i Østrig, Nederlandene, Danmark og Frankrig.

Danse avec les stars 
Nottet har sunget på Jeppe park Uitmarkt Symphonica. Den 24. oktober - 23. december 2015 deltog han i den sjette serie af det franske tv-show Danse avec les stars. Han vandt konkurrencen med danseren Denitsa Ikonomova.

Noter

Eksterne henvisninger 

 

Sangere fra Belgien
Belgiens Eurovision Song Contest-deltagere
Deltagere ved Eurovision Song Contest 2015
Midtvejsvalget i USA 2014

Midtvejsvalget i USA 2014 er et midtvejsvalg i USA, der blev afholdt tirsdag den 4. november 2014. Der blev valgt 435 repræsentanter til Repræsentantenes Hus, 36 senatorer Senatet og 36 Guvernører i USA's delstater. Det blev derudover afholdt mange lokale valg på delstats- og county-niveau. Der blev også afholdt borgmestervalg i flere af USAs største byer, så som Washington D.C., San Jose og New Orleans.

På forhånd havde Demokratene flertal i Senatet, mens Republikanerne har flertal i Repræsentantenes hus. Ved valget bevarede Republikanerne flertallet i Repræsentanternes Hus, ligesom partiet opnåede flertal i Senatet. 

Resultatet af valget til Senatet har givet Republikanerne et flertal på 52 pladser ud af Senatets 100 senatorer og 242 pladser ud af de 435 pladser i Repræsentanternes Hus.

Senatorvalg

Ved valget blev der valgt 33 senatorer til Senatet som led i den ordinære valgprocedure for senatets medlemmer. De valgte senatorer blev valgt for en periode på seks år, der løber fra den 3. januar 2015 til 3. januar 2021. Omfattet af valget var også tre  suppleringsvalg i stater, hvor en senator var fratrådt før udløbet af sin valperiode og det totale antal senatorer var således 36. 

Valget af senatorer markerede 100-året for direkte valg af senatorer til Senatet. 

Af de 36 pladser i senatet, der var omfattet af valget, besad Demokraterne før valget 21 pladser og Republikanerne 21 pladser. Ved valget beholdt Republikanerne samtlige deres pladser i Senatet og var i stand til at vinde 7 pladser fra Demokraterne. Valget til Senatet betød, at Demokraterne mistede flertallet. 

Valgt senator i fed. Tredje kandidater som har opnået mere end 3,0 procent eller mere er medtaget i oversigten.

Se også
Midtvejsvalget i USA 2010

Noter

Eksterne links 
 Samlet dækning af valget på CNN 

Politiske valg i 2014
Politiske valg i USA
Strudhætte

En strudhætte er en kolhætte (lat. 'cucullus'), hætteslag, hættekrage eller munkehætte med lang hale, en strud (lat. 'cauda', hale), som er en poseagtig forlængelse af den øverste spids.

Kolhætten var i middelalderen et skulderslag med hætte, der sluttede stramt om
hovedet og kunne have en kortere eller længere strud der
hang ned ad ryggen. Hvor lang den på et tidspunkt blev,
ses af folkevisens beretning om den
enorme strud, dronning Margrete satte på den
fangne kong Albrecht af Sverige, der havde
forsaget denne moderne pynt til han kunne
bære den som hele Nordens konge. Den var
syet af femten alen vadmel:

"...
Konning Albret han gaaer ad Kjøbenhavns Gade,
hannem sømmer både Pris og Ære,
Femten af de svenske Riddere
den Strud monne efter ham bære.
..."

Hætteslaget eller kolhætten
kendes fra den gejstlige dragt og bæres endnu af
munke. Forsynet med en strud blev den bevaret i studenternes
standsdragt og skaffede dem tilnavnet per caudi, der
levede endnu på Holbergs tid som skældsord.
1356 blev struden i Speyer normeret til 1½ alen.

Galleri

Se også 
 Chaperon
 Hætte
 Hovedbeklædning

Kildehenvisninger

Litteratur 
  bind 11 side 791 af direktør Bernhard Olsen, 1836-1922
  bind 6, side 373 af Bernhard Olsen

Referencer

Eksterne henvisninger 

 "Strudhætte", "Strud", "Kolhætte" og "Hætteslag" på Ordnet.dk
 "Dragtmønstre og beskrivelser" fra DenReneMiddelalder.dk, blandt andet om strudhætter



Middelalderens kultur
Huer
Bora Bora (teater)

Bora Bora – Dans og Visuelt Teater har eksisteret siden juli 2011 og har til huse på det tidligere Brobjergskolen i hjertet af Aarhus og kun et stenkast fra Musikhuset Aarhus. Teatret havde officiel åbning i februar 2012 med forestillingen This Door Is Too Small (for a bear) af belgiske Need Company. Bora Bora har status af Lille Storbyteater i Århus Kommune og præsenterer dans og visuel scenekunst fra ind- og udland. Teatret er produktionshus for lokale og nationale dansekompagnier, præsenterer nationale og internationale gæstespil og arrangerer festivaler.

Brobjergskolen blev nedlagt som skole i 1991, og siden da er skolens gymnastiksale lavet om til dansescener. Den tidligere skole har huset fire forskellige danseteatre, og dermed også flere forskellige kunstneriske ledere med hver deres kunstneriske linje. Marie Brolin-Tani startede MBT Danseteater med sine egne dramatiske koreografier (1991-2001), men blev i 2001 overtaget af Palle Granhøj med GRAN Teater for Dans (2001-2007). I 2007 overtog Archauz under ledelse af Jens Bjerregaard, hvis koreografier bedst kan betegnes som abstrakte og trinbaserede.

Siden 2011, hvor Bora Bora overtog dansescenen, har Jesper de Neergaard været kunstnerisk leder.
Bora Bora deltager i flere nationale og internationale samarbejdsprojekter for at udbrede dansen som kunstart og for at styrke udviklingen af den europæiske scenekunst.

I foyeren, HeadQuarters, er der en lille café, bar og spillested for primært lokale bands.

Eksterne henvisninger 
 
 Bora Bora Scavenius, Alette i Trap Danmark på lex.dk. Hentet 24. september 2021

Teatre i Aarhus
Etableret i 2011
1. division i ishockey 2011-12

1. division 2011-12 var turneringen om mesterskabet på niveau 2 i dansk ishockey i sæsonen 2011-12. Turneringen havde deltagelse af 13 hold og indledtes med et grundspil, hvor de 13 hold hver spillede 36 kampe. Herefter gik nr. 1-8 videre til slutspillet med kvartfinaler, semifinaler og finale, som alle blev spillet bedst af 5 kampe.

Turneringen blev vundet af IC Gentofte Stars, der i finaleserien besejrede Herning IK med 3-2 i kampe.

Stillinger og resultater

Grundspil

Slutspil

Kvartfinaler 

De otte hold i slutspillet spillede først kvartfinaler, hvor holdene mødtes i serier, der bestod af bedst af fem kampe, der blev spillet i perioden 15. - 24. februar. Placeringerne i grundspillet afgjorde hvilke hold, der mødtes i kvartfinalerne, idet holdene blev parret 1-8, 2-7, 3-6 og 4-5. Vinderne af kvartfinaleserierne, Herning IK, IC Gentofte Stars, Rungsted IK og Rødovre SIK, gik videre til semifinalerne.

Semifinaler 

Semifinalerne havde deltagelse af de fire vindere af kvartfinaleserierne og blev ligeledes spillet bedst af fem kampe, der blev afviklet i perioden 29. februar - 10. marts. De to vindere, IC Gentofte Stars og Herning IK, gik videre til finalen, mens de to tabare gik videre til kampene om bronzemedaljerne.

Bronzekamp 

Bronzekampen mellem taberne af de to semifinaleserier blev spillet bedst af tre kampe i perioden 15. - 23. marts. Serien blev vundet med 2-1 i kampe af Rødovre SIK, som dermed blev sikrede sig bronzemedaljerne.

Finale 

Finaleserien mellem vinderne af de to semifinaleserier blev spillet bedst af fem i perioden 14. - 25. marts. Serien blev vundet med 3-2 i kampe af IC Gentofte Stars, som dermed blev Danmarksmester i 1. division.

Kilder / eksterne henvisninger 
DIU Stats - Statistikoverblik, 1. Division 2011-12 
DIU Stats - Statistikoverblik, 1. Division Playoff 2011-12

Noter 

2011-12
Ishockey i 2011
Ishockey i 2012
Noethers sætning

Noethers sætning er et matematisk teorem med stor anvendelse inden for fysik. Den giver en sammenhæng mellem symmetriegenskaber af systemets Lagrange og dets bevarede størrelser. Sætningen blev formuleret af Emmy Noether.

For eksempel,
 translationsinvarians i rum-tid medfører energi- og impulsbevarelse;
 rotationsinvarians medfører impulsmoments bevarelse;
 global gauge-invarians medfører ladningsbevarelse.

Matematisk analyse
Matematisk fysik
Bad Essen

Bad Essen er en kommune med godt 15.000 indbyggere (2013), i den østlige del af Landkreis Osnabrück i den tyske delstat Niedersachsen. Den ligger med sin historiske bykerne ved turistruten Deutschen Fachwerkstraße (Tyske Bindingsværksrute) og i Natur- og Geopark TERRA.vita.

Geografi 
Bad Essen ligger ved overgangen mellem Mittelgebirge og den Nordtyske Slette. Wiehengebirge der ligger i den sydlige tredjedel af kommunen , og når med Schwarzen Brink op i 211 moh. ved Lintorf. Det højeste punkt i Bad Essen ligger med 215 moh. nord for Büscherheide. Den centrale del af kommunen ligger gennemsnitligt omkring 50 moh. og hører til naturregionen Lübbecker Lößland. Den nordlige del af komunen ligger i Rahden-Diepenauer Geest. Floden Hunte løber gennem Bad Essen fra syd mod nord, og krydser i bydelen Wittlage Mittellandkanal, der krydser kommunen i øst-vestlig retning.

Nabokommuner 
Kommunen Bad Essen grænser (med uret fra nord) til disse byer og kommuner : Stemwede, Preußisch Oldendorf (begge i Kreis Minden-Lübbecke i Nordrhein-Westfalen), Melle, Bissendorf, Ostercappeln og Bohmte.

Inddeling 
I kommunen ligger bydelene og landsbyerne:

Eksterne kilder/henvisninger 

 Byens websted

Kommuner i Niedersachsen
Natur- og Geopark TERRA.vita

Natur- og Geopark TERRA.vita, tidligere Naturpark Nördlicher Teutoburger Wald-Wiehengebirge, er en Natur- og Geopark i den sydvestlige del af Niedersachsen og den nordøstlige del af Nordrhein-Westfalen i Tyskland. Den omfatter med et samlet areal på omkring 1.500 km² Mittelgebirgeområder af Teutoburger Wald, Wiehengebirge (inklusive de vestlige udkanter af Wesergebirge) samt Osnabrücker Land.

Anerkendelsen som Europæisk Geopark kom i 2001 som den første tyske naturpark. Siden 2004 har parken hørt til UNESCOs Geopark-Netværk. Den blev først National Geopark i 2008.

Geografi

Nordlige område 

Den nordlige del af Natur- og Geoparken begynder i Emsland ved Herzlake og går derfra over de sydlige udløbere af Oldenburger Münsterland og Osnabrücker Land i sydøstlig retning over Ankumer Höhe til Bramsche. Derfra breder den sig nord om Osnabrück over Wiehengebirge mod øst og over dalen Porta Westfalica videre mod den mod øst liggende Bückeburg, der ligger øst for Weser og nord for Wesergebirge.

Centrale område 
Det centrale område er præget af Osnabrück og Osnabrücker Bergland.

Sydlige område 

Den sydlige del af Natur- og Geoparken ligger i den nordlige del af Teutoburger Wald. Den begynder øst fro Hörstel og går over Tecklenburger Land og Bad Iburg mod sydøst til Bielefeld.

Områder 
 Teutoburger Wald
 Wiehengebirge
 Wesergebirge

Naturparks i nærheden 
Øst for Bückeburg møder den Naturpark Weserbergland Schaumburg-Hameln, sydøst for Bielefeld ligger Naturpark Teutoburger Wald / Eggegebirge. Nordøst for Natur- und Geoparks TERRA.vita ligger Naturpark Dümmer med søen Dümmer og Dammer Bergen.

Geologi og landskab 
Kernen i parken er præget af typiske Mittelgebirgelandskaber med interessante geologiske brudlinjer (Antiklinale), mod nord i området Ankumer Höhe findes også endemoræne fra Saaleistiden. Moser som Großes Moor med dens sydlige udløbere hører med til landskabsbilledet, men omkring 70 % af parken er dækket af skov. Geologisk omfatter tidsaldre fra karbon til Kvartærtiden.

Turisme 

Følgende museer byder på interessante indsigter i den geokulturelle udvikling i regionen:

 Naturhistorisk Museum Bielefeld
 Museum und Park Kalkriese, Bramsche-Kalkriese
 Museum am Schölerberg, Osnabrück
 Museum Industrikultur, Osnabrück
 Dobergmuseum – Geologisches Museum Ostwestfalen-Lippe

Eksterne kilder/henvisninger 

 Naturpark Nördlicher Teutoburger Wald, Wiehengebirge, Osnabrücker Land e. V. (TERRA.vita)

TERRA.vita
TERRA.vita
Geoparker
Barslund A/S

Barslund A/S er en dansk entreprenør- og ingeniørvirksomhed, der blev grundlagt i 1980. Virksomheden beskæftiger sig med anlægs- og forsyningsarbejde, og hovedkontoret ligger i Kvistgård i Nordsjælland, men virksomheden har også kontorer i Fredericia, Jylland og Arlöv, Sverige.

Virksomheden er bl.a. med til at udbygge Helsingørmotorvejen mellem Gammel Holte og Hørsholm. og har omlægning af Israels Plads i København. Desuden har Barslund været med til en lang række infrastruktur- og forsyningsopgaver.

Barslund blev d. 22/11 2021 erklæret konkurs

Referencer

Eksterne henvisninger 
 Barslunds hjemmeside

Bygge-, konstruktions- og anlægsvirksomheder i Danmark
Ingeniørvirksomheder i Danmark
Danske virksomheder etableret i 1947
1. division i ishockey 1976-77

1. division i ishockey 1976-77 var den 17. sæson i 1. division i ishockey, og det var samtidig turneringen om det 20. DM i ishockey. Mesterskabet blev arrangeret af Dansk Ishockey Union, og de 10 deltagende hold spillede først en dobbeltturnering alle-mod-alle, hvilket gav 18 kampe til hvert hold. Derefter spillede de seks bedste hold yderligere en dobbeltturnering om mesterskabet, mens de fire lavest placerede fortsatte i kvalifikationsspillet sammen med de to bedste hold fra 2. division. I kvalifikationsspillet spillede holdene om blot to ledige pladser i den efterfølgende sæson af 1. division, fordi antallet af hold i rækken blev reduceret fra 10 til 8.

Mesterskabet blev vundet af Herning IK, som dermed vandt DM-titlen for anden gang. Midtjyderne vandt både grundspillet og slutspillet, og mesterskabet blev sikret i sidste spillerunde, hvor holdet besejrede de forsvarende mestre fra KSF med 4-3 foran 3.500 tilskuere. Sølvmedaljerne blev vundet af Gladsaxe Skøjteløberforening, mens AaB måtte nøjes med bronzemedaljerne.

Resultater og stillinger

Format 

De ti deltagende hold spillede først et grundspil bestående af en dobbeltturnering alle-mod-alle, hvilket gav 18 kampe til hvert hold. Herefter spillede de seks bedst placerede hold i grundspillet en ny dobbeltturnering alle-mod-alle om medaljerne, hvilket gav yderligere 10 kampe til hvert hold. De fire lavest placerede hold i grundspillet og de to bedst placerede hold i 2. division, spillede i kvalifikationsspillet en dobbeltturnering alle-mod-alle om de sidste to pladser i 1. division i den efterfølgende sæson, eftersom rækken blev skåret ned fra ti til otte hold.

Grundspil 

De 10 hold spillede en dobbeltturnering alle-mod-alle, hvilket gav 18 kampe til hvert hold. De seks bedst placerede hold gik videre til slutspillet om medaljer, mens de fire øvrige hold gik videre til kvalifikationsspillet.

Slutspil 

Slutspillet havde deltagelse af de seks bedst placerede hold i grundspillet. De seks hold spillede en dobbeltturnering alle-mod-alle, hvilket gav 10 kampe til hvert hold.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen – en krønike om et ishockeyhold (2008)
 EliteProspects - DENMARK TEAM STANDINGS 1976 - 1977  
 Hockey Archives - Championnat du Danemark 1976/77  
 EliteProspects - 1976-77 Denmark Player Stats  
 EliteProspects - Hockey Awards and Achievements - Danish League Player of the Year

Noter 

1976-77
Sæsoner i Superisligaen
Ishockey i 1976
Ishockey i 1977
Ørkenspredning

Ørkenspredning er en form for erosion af landsbrugsjord, hvor jorden i relativt tørre landregioner bliver tiltagende ufrugtbar og typisk mister sine vandreserver samt vegatation og dyreliv. Ørkenspredning skyldes flere forskellige faktorer, så som klimaforandringer og menneskelige aktiviteter. Ørkenspredning er et betydeligt globalt økologisk om miljømæssigt problem.

Den store grønne mur, der skal gå fra Senegal i vest tværs over Afrika til Djibouti, er et forsøg at stoppe Sahara i et sprede sig.

Definition
Der er i fagkredse kontrovers om den korrekte definition af 'ørkenspredning', og der er ifølge den tyske geograf Helmut Geist mere end 100 formelle definitioner. Den mest generelt accepterede defintion blandt disse er den af Princeton University formulerede: "en proces, hvor frugtbar jord ændres til ørken typisk som et resultat af skovning, tørke eller forkert/uhensigtsmæssigt landbrug." 

Ørkenspredning er ligeledes defineret af De Forenede Nationer i FN's konvention om bekæmpelse af ørkenspredning (UNCCD) som "nedbrydning af jord i aride, semi-aride og tørre regioner som et resultt af flere faktorer, herunder klimavariationer og menneskelig aktivitet."

Den tidligst kendte diskussion om emnet opstod kort efter den franske kolonisering af Vestafrika, hvor den franske Comité d'Etudes udgav en rapport om "fremadskridende udtørring" (fr.: desséchement progressif), der beskæftigede sig med den forhistoriske udvikling af Saharaørkenen.

Se også
 Sahel

Noter

Eksterne henvisninger

Ørkener
Jordbrug
Klima
Ottokar Schlechta von Wschehrd

Ottokar Maria Schlechta von Wschehrd (født 20. juli 1825 i Wien, død 18. december 1894 sammesteds) var en østrigsk friherre, orientalist og digter. Han var søn af Franz Xaver Schlechta von Wschehrd.

Schlechta von Wschehrd blev uddannet ved det orientalske akademi i Wien, trådte derefter i diplomatisk tjeneste i Konstantinopel. I 1861 blev han direktør for det orientalske akademi i Wien, 1870 sendtes han som generalkonsul til Bukarest. Senere var han østrigsk gesandt i Persien. Schlechta von Wschehrd følte sig navnlig tiltrukken af den orientalske poesi, og han har af denne givet en række oversættelser, der vidner lige så meget om hans fine digterbegavelse som om hans forståelse af og kærlighed til Orienten, således navnlig Djâmis Behâristân, Saadis Bûstân, Ibn Jemins brudstykker og Firdausis Jûsuf og Zalîkha (Suleicha). Han har tillige skrevet forskellige bøger om Orientens historie og leveret en tyrkisk fremstilling af den europæiske folkeret. Hans store samling af orientalske håndskrifter blev efter hans død indlemmet i det kejserlige bibliotek i Wien.

Kilder 

 

Diplomater fra Østrig
Orientalister fra Østrig
Friherrer fra Østrig
Digtere fra Østrig
Tysksprogede forfattere
Østrigere i 1800-tallet
Personer fra Wien